stanford-oval/wikipedia huggingface dataset:
אהרן כהן (מפ"ם)
ביוגרפיה > העמדה לדין באשמת מסירת ידיעות לסוכן זר

בשנת 1958 נאשם במסירת ידיעות לסוכן זר משנראה מתרועע עם נציג הסגל הדיפלומטי הסובייטי. בשנת 1960 הועמד לדין, הורשע ונידון לחמש שנות מאסר. בערעור לבית המשפט העליון הופחת עונשו לשנתיים וחצי על ידי שניים מהשופטים, בעוד השופט השלישי בהרכב, אלפרד ויתקון, ביקש לזכותו. נשיא המדינה חנן אותו, והוא שוחרר ב-15 ביוני 1963. בית המשפט העיר בפסיקתו על כך שהחוק הקיים אינו מבחין בין מגע עם סוכן זר לבין מסירת ידיעות לאותו סוכן, ומניח אוטומטית שמגע כזה פירושו ריגול. על סמך פסיקה זו, נטען ב"על המשמר" שהחוק החמור היה בעוכריו. בשנת 1967, בעקבות הפרשה, שונה החוק כך שמגע עם סוכן זר, אף אם לא נמסר מידע סודי, נחשב פשע, אלא אם הוכח שלא הייתה כוונה לפגיעה בביטחון המדינה, ועל כן, אין להניח מאליו שאהרן כהן היה יוצא זכאי גם במסגרת החוק הנוכחי.
מאסרו והרשעתו גרמו לסערה ציבורית; מתנגדי מפ"ם האשימו את המפלגה בחוסר נאמנות, בעוד אחרים האשימו את ראשי שירות הביטחון ברקימת עלילה להכפשת שם המפלגה. לצדו של כהן עמדו הוגי דעות משורת פעילי השלום כמו מרטין בובר ועקיבא ארנסט סימון. כנגדם נטען שטענותיהם לזכותו של כהן מערערות את הלגיטימיות של בית המשפט העליון.
לאחר שחרורו, המשיך כהן בעבודתו האקדמית, ופרסם מספר ספרים ומחקרים.
עשר שנים לאחר מותו של אהרן כהן, ב-1990, הופיע לזכרו הספר "גוף ראשון. גוף שלישי" בספר לקט של קטעים רבים שכתב אהרון כהן שלא נכללו בספריו. הספר כולל מעין אוטוביוגרפיה שהגיש כמסמך על פי בקשת הסנגור שיצג אותו במשפטו, וכן מכתבים ששלח מבית הכלא. בנוסף בשנת 2017 עלה פרק על מקרה עמדה לדין, בסדרה "צייד מרגלים" בתאגיד השידור.
חיים אישיים

כהן נשא לאישה את רבקה ונולדו להם שני ילדים, יוסי ותרצה. נפטר בשנת 1980, ונטמן בבית העלמין שבקיבוצו שער העמקים.
לקריאה נוספת

ראובן מרחב, מקום במרחב – כשהאדם נפגש עם נתיבות ההיסטוריה, ידיעות ספרים, 2022, פרק 7, עמודים 96-80
'אהרון כהן: נולד 3.6.1910 נפטר 29.9.1980', השבוע בשער העמקים (ביטאון שער העמקים), תשמ"א. (דברים משלו ולזכרו)
יד לידידים-במאבקם לשלום והבנה יהודית-ערבית: לזכרו של אהרן כהן (נולד ב-3 ביוני 1910, נפטר ב-29 בספטמבר 1980), גבעת חביבה: המכון ללימודים ערביים, 1982. (מבחר דברים משלו ולזכרו, כולל רשימת פרסומיו של כהן.)
הערות שוליים

↑  מה רוצה הליגה להתקרבות ושיתוף יהודי־ערבי?, הַבֹּקֶר, 16 באוקטובר 1942
↑  נאומו של אהרן כהן, הארץ, 16 ביולי 1947
↑  עדות ה"ליגה" להתקרבות, העולם, 24 ביולי 1947
הממשלה הפריעה להסכם יהודי־ערבי, המשקיף, 16 ביולי 1947
↑  שמעון אורנשטיין, כאשר אהרן כהן נהג באמבולנס שנתרם לצבא האדום, מעריב, 10 באוקטובר 1980
↑  מיכאל בר-זוהר, הממונה, ירושלים: ווידנפלד וניקולסון, 1971.
↑  תיקון אהרן כהן ותיקון איסר הראל נתקבלו לחוק בטחון המדינה, מעריב, 31 במרץ 1967
↑  חוק העונשין, סימן ד, סעיף 114.
↑  עקיבא ארנסט סימון, המציאות והמעשה, דבר, 15 בפברואר 1963.
↑  יצחק יערי, ההסתערות על המשפט בישראל, דבר, 13 במרץ 1963.
| --- | --- |
בקרת זהויות :  NLI: 987007259979105171  BnF: cb10890557r (data)  CiNii: DA0121028X  GND: 119280329  ICCU: LO1V131729  ISNI: 0000 0000 8292 5365  LCCN: n50062537  NTA: 131042009  RERO: 02-A027643399  VIAF: 108833328   WorldCat (עם VIAF): 108833328
אולכסנדר ז'לטיאקוב

אולכסנדר ויקטורוביץ' ז'לטיאקוב (באוקראינית: Олександр Вікторович Желтяков; נולד ב-15 בנובמבר 2005) הוא שחיין אוקראיני, אלוף אירופה (בלגרד 2024) במשחה ל-200 מטר גב ואלוף עולם לנוער (נתניה 2023) במשחים ל-100 מטר גב ול-200 מטר גב.
ביוגרפיה > 2023 > אלוף עולם לנוער

באליפות העולם לנוער שנערכה במכון וינגייט, נתניה ישראל בספטמבר 2023 הוא זכה ב-3 מדליות, 2 זהב ו-1 כסף והיה לשחיין המצטיין של האליפות עם התוצאה האיכותית בטיבה. מדליות זהב במשחה ל-100 מטר גב בשיא לאומי חדש של 53.73 שניות ובמשחה ל-200 מטר גב בתוצאה של 1:56.13 דקות. מדליית כסף במשחה ל-50 מטר גב בשיא לאומי חדש של 24.91 שניות.
ביוגרפיה > 2024 > אלוף אירופה

באליפות אירופה שנערכה בבלגרד, סרביה ביוני אותה שנה הוא זכה בשתי מדליות, זהב וארד. מדליית זהב במשחה ל-200 מטר גב בשיא לאומי חדש של 1:55.39 דקות, לפני אפוסטולוס סיסקוס מיוון (1:55.42 דקות) ורומן מיטיוקוב משווייץ (1:55.75 דקות). מדליית ארד במשחה שליחים 4x100 מטר מעורב בשיא לאומי חדש של 3:33.50 דקות, אחרי אוסטריה (3:33.41 דקות) ופולין (3:33.44 דקות), כשחיין ראשון הוא שחה את סגנון הגב בתוצאה של 53.91 שניות. נוסף לכך, הוא סיים במקום רביעי במשחה ל-100 מטר גב בתוצאה של 53.85 שניות ובמקום תשיעי במשחה ל-50 מטר גב בתוצאה של 25.21 שניות.
שיאים אישיים > בריכה אולימפית

50 מטר גב: 24.91 שניות (2023), שיא אוקראינה
100 מטר גב: 53.73 שניות (2023), שיא אוקראינה
200 מטר גב: 1:55.39 דקות (2024), שיא אוקראינה
שיאים אישיים > בריכת 25 מטר

50 מטר גב: 23.98 שניות (2023), שיא אוקראינה
100 מטר גב: 52.66 שניות (2023)
200 מטר גב: 1:50.25 דקות (2023), שיא אוקראינה
אוטו דמן

| --- | --- |
 שער הגיליון השני של כתב העת הספרותי-אמנותי מא (Ma) בעיצוב של אוטו דמן, עם רישום בדיו מאת יוז'ף נמש-למפרט (1916)
 לידה:  12 בדצמבר 1896 בודפשט, האימפריה האוסטרו-הונגרית 
 פטירה:  אוקטובר 1919 (בגיל 22) 
 
אוטו דמן (במקור גולדשמיד - Goldschmied עד 1906, בכמה זיכרונות עליו מופיע תחת השם הבדוי דוד שירמייסטר, (בהונגרית: Demény Ottó;‏ בודפשט, 12 בדצמבר 1896 – פולין, אוקטובר 1919) היה צייר יהודי-הונגרי, גרפיקאי, חבר חוג גליליאו, פעיל אנטי-מלחמתי, אחיו של הפוליטיקאי פאל דמן. למרות גילו הצעיר במותו אוטו דמן השאיר רושם עמוק על כל הרבים שקשר איתם קשרים בשל אישיותו התוססת והבלתי מתפשרת בדעותיו ורעיונותיו.
משפחתו

אוטו גולדשמיד נולד במשפחה יהודית בורגנית ליברלית, אליה השתייכו גם משפחותיהם של אוסקר יאסי ויוז'ף מדז'אר. סבו וסבתו מצד אביו היו יעקב גולדשמיד ואילונה זילברברג. הורים אדולף גולדשמיד (מ-1906 דמן) (בשם נוסף אנדור) היה סוחר לבד, וכן סוכן מניות וארנקה גולדשמיד. אחיו היו פאל דמן ואימרה דמן.
ביוגרפיה

דמן עזב את בית הספר הריאלי והפך למכין תוכניות אצל נגר רהיטים אמנותיים. ב-1916 הפך לסטודנט באקדמיה ההונגרית לאמנויות יפות בבודפשט. הוא למד אצל וילמוש פרלוט-צ'אבה במושבת האמנים של קצ'קמט שהקים אותה הצייר בלה איוואני-גרינלוולד. על פי זיכרונותיו של פאל דמן, מוריו היו גם איוואני וקארוי קרנשטוק. הוא היה חבר גם בחוג של לאיוש קשאק. דמן עיצב את השער של מגזין הספרות והאמנות של קשאק בשם מא (Ma) ועוד כמה פרסומים הקשורים למגזין. במהלך מלחמת העולם הראשונה הצטרף לסוציאליסטים המהפכניים, תנועה אנטי-מלחמתית שמקורה בחוג גלילאו. הוא היה בעיקר בקשר עם אנשים כמו ארווין סאבו, אילונה דוצ'ינסקה, יוז'ף לנדייל, אימרה שלאי, אוטו קורווין ויאנוש ילקאי (רובם ככולם יהודים מהפכנים). הוא לא מילא אחר צו הזימון לגיוס לצבא. במקום להתגייס, הסתתר וחי באופן בלתי חוקי כעריק, תחת השם הבדוי דוד שירמייסטר. דמן מוזכר תחת שם זה במספר זיכרונות של בני זמנו ובמסמכים מאותה תקופה. בתקופת הרפובליקה הסובייטית ההונגרית, היה אחד מראשי מועצת הפועלים המחוזית ברובע 4 של בודפשט, הוא אף היה נשיא המועצה לזמן מה. לאחר נפילת הרפובליקה רצה לנסוע למוסקבה, אך לא הצליח לעבור את חזיתות מלחמת האזרחים. הוא נעלם בניסיון השלישי שלו לחצות את הגבול (החזית).
היעלמותו, מותו

על פי כמה מקורות, הוא אבד בדרכו לרוסיה הסובייטית דרך רומניה, אבל זה היה כנראה מבוסס על דיווחיו שלו למטרות הטעייה. למעשה, רצה לנסוע למוסקבה דרך פולין עם טרנספורט שהחזיר שבויי מלחמה לרוסיה הסובייטית, אבל - לפי דיווחו של לזר קגנוביץ' - שנסע גם הוא ברכבת זו - דמן נקלע לקרב אש עם חיילים פולנים ליד הגבול הסובייטי ואיבד את חייו בחילופי הירי.
עבודותיו

מעט מיצירותיו הדי רבות (למרות גילו הצעיר) שרדו עד היום. רק כמה מחיתוכי הלינו (אנ') והגרפיקה שלו. רוב בני דורו, כולל קשאק, לא ראו עדיין את כישרונו. הוא מת ממש בתחילת הקריירה שלו.
הנצחתו

בשל פעילותו יוצאת הדופן והרבה, הוא מופיע בזיכרונותיהם של עשרות אמנים בני זמנו, חברי חוג גליליאו, פעילים אנטי-מלחמתיים, סוציאליסטים מהפכניים וקומוניסטים.
לקריאה נוספת

Lengyel József: Mérni a mérhetetlent. 2. köt (למדוד את מה שבלתי ניתן למדידה)
Kassák Lajos: Egy ember élete.
Demény Pál: „A párt foglya voltam”. Budapest, Medvetánc Könyvek, 1988
Demény Pál: Zárkatársam, Spinoza. Bp., Akadémiai, 1989
Tardos Márton: Társadalom (Mozgó Világ, 14. évf. 1. sz. 36. old. / Google könyv) – 1988
Muraközy László: Az infrastruktúra és a magyar gazdaság teljesítőképessége (Társadalmi szemle, 43. kötet 46-51. old. / Google könyv) – 1988
הערות שוליים

↑  A Belügyminisztérium 1906. évi 118767. számú rendelete. MNL-OL 30791. mikrofilm 587. kép 1. karton. Névváltoztatási kimutatások 1906. év 14. oldal 32. sor.
1 2  Demény Ottó születése bejegyezve Budapest VI. ker. polgári akv. 3221/1896. folyószám alatt.
↑  Demény Pál: „A párt foglya voltam”. Budapest, Medvetánc Könyvek, 1988. 6-7. p.
↑  Demény Adolf halotti anyakönyvi kivonata. Budapest, I. ker. polgári akv. 1215/1934. folyószám.
↑  A Belügyminisztérium 1906. évi 118767. sz. rendelete. MNL-OL 30791. mikrofilm 587. kép 1. karton. Névváltoztatási kimutatások 1906. év 14. oldal 31. sor.
↑  Demény Pál: „A párt foglya voltam" i. m. 5. p.
T.N.T. for the Brain

"T.N.T. for the Brain" (באנגלית: "חֹמֶר נֶפֶץ לַמֹּחַ") הוא שיר שהוקלט על ידי הפרויקט המוזיקלי הגרמני אניגמה, מתוך אלבום האולפן השלישי שלו, Le Roi Est Mort, Vive Le Roi! (1996). הוא נכתב והופק על ידי המוזיקאי הרומני-גרמני מיכאל קרצו. השיר הופץ כסינגל השני והאחרון מתוך האלבום ב-17 בפברואר 1997, בהוצאת חברות התקליטים וירג'ין רקורדס ו-EMI רקורדס. הוא הופץ בנוסף עם ארבעה רמיקסים שונים שנועדו לעזור בקידום שלו ברחבי העולם. מילות השיר עוסקות בתשוקה עזה, ללא הגדרת גבולות מסוימים וזאת, תוך התנסויות שונות הכוללות שימוש בסמים או השוואתם לאהבה. השיר מאופיין בסוגת העידן החדש, בדומה לשירים נוספים שהוציא הפרויקט באותה העת.
"T.N.T. for the Brain" זכה לביקורות מעורבות ממבקרי המוזיקה ברחבי העולם, שטענו כי: ”מדובר בעוד מאותו הדבר לאניגמה עם ההצעה השנייה הזו מאלבום הזהב האחרון שלהם”. השיר זכה להצלחה מסחרית בעיקר בישראל, כאשר דורג בחמישייה הפותחת במצעד הלועזי השבועי של רשת ג' ושהה בו במשך חמישה שבועות בסך הכול. מחוץ לכותלי המדינה, זכה להצלחה בינונית בממלכה המאוחדת שם דורג במקום השישי במצעד הסינגלים הבריטי והשישים-ואחד במצעד הסינגלים הסקוטי.
רקע

"T.N.T. for the Brain" הוקלט באולפני א.ר.ט. בביתו של המוזיקאי הרומני-גרמני מיכאל קרצו באי איביזה, ופורסם באופן מסחרי ארבעה חודשים לאחר יציאת הסינגל האחרון שיצא לאניגמה באותה העת, "Beyond the Invisible". העטיפה הייתה דומה לזו האחורית של האלבום Le Roi Est Mort, Vive Le Roi!, בו נכלל הסינגל. הוא גם הופץ במטרה לעזור בקידום המכירות של האלבום; הוא צורף לקופסת מתכת כחולה, ובה נכלל השיר הזה בלבד בגרסה הערוכה של "קלאב אדיט", באורך כולל של 4:33 דקות.
במהלך השיר, נעשה שימוש בחליל פאן; כלי נגינה עתיק ממשפחת כלי הנשיפה מעץ אשר מורכב מעשרה צינורות עץ או יותר, פתוחים מצד אחד וסתומים מהצד שממול, באורכים שונים, המחוברים זה לזה ומסודרים בצורה אנכית. הוא יצא במגוון פורמטים כדוגמת: תקליט 12 אינץ', תקליטור, קלטת שמע ובהמשך היה זמין להורדה דיגיטלית.
את השיר ביצעה הזמרת הגרמנייה סנדרה, שהייתה אשתו של קרצו באותה העת, יוצר הפרויקט המוזיקלי אניגמה, שהקליט את עצמו בתור הקול השני בשיר. בשנת 2001, הוחלט לכלול את "T.N.T. for the Brain" בתור הרצועה הרביעית אלבום הלהיטים הראשון של אניגמה, Love Sensuality Devotion: The Greatest Hits.
משמעות

ההקדמה והאאוטרו של "T.N.T. for the Brain" דוגמות קטע מתוך הרצועה "Horsell Common and the Heat Ray" הלקוחה מהאלבום Jeff Wayne's Musical Version of The War of the Worlds של ג'ף ויין משנת 1978. באתר SongMeanings נכתב שהשיר עוסק בחיבור נלהב ומסעיר בין שני אנשים; הדבר מבטא את החשקים של המבצעת בעיסוק וחקירת עומק מערכת היחסים שלהם, בשילוב אי-ודאות ואתגרים. השורה ”תריח את העור שלך, תחוש את הנשימה שלך, אתה בצד שלי, לא יכולתי להתאפק” מראה תחושת אינטימיות וקרבה פיזית. למבצעת יש משיכה חזקה וכמיהה עזה לאדם שאליה היא פונה. השורה ”אני מקווה שיום אחד אבין, מה המשמעות של המשחק המטורף הזה, זה אמיתי וטהור” מהווה התבוננות של השניים והכמיהה לבהירות וגבולות במערכת היחסים שלהם; היא מעין אי-חיזוי של אהבה, אך בכל זאת מוכרת ומאופיינת באותנטיות ובטוהר שלה.
המונח "T.N.T. for the Brain" ("חומר נפץ למוח") חוזר על עצמו לאורך השיר ומשמש ייצוג מטפורי להשפעה העזה שיש לחיבור הזה על מוחה ורגשותיה של המבצעת. הדבר מצביע על כך שהחוויה עוצמתית ונפיצה, אך מותירה רושם מתמשך. ”אם אין כאב, הכללים עדיין זהים, אני איתך, רק תוביל אותי, אני מוכנה לשחק” למבצעת יש נכונות לאמץ את האתגרים ואי-הוודאות שמגיעים עם הקשר. השניים מוכנים ללכת בעקבות התחושות ולהתמסר באופן מלא, גם אם זה אומר להיתקל בכאב או להתמודד עם הלא נודע.
כמו כן, ישנו ניסיון לעודד את האדם שפונים אליו לא לפחד או להירתע. המבצעת מבטיחה להציג את המשמעות האמיתית של החוויה האינטנסיבית הזו. השורה ”מה שאתה מרגיש זה מטורף, זו אהבה ולא משחק, חומר נפץ למוח” מצביעה על עוצמת הרגשות המעורבים. ישנו דגש על כך שמה שהם חווים הוא אהבה עמוקה ואמיתית, לא רק משחק טריוויאלי.
ביקורת

במגזין הבריטי מיוזיק ויק דירגו את השיר בשלושה מתוך חמישה כוכבים, והעירו: "עוד מאותו הדבר לאניגמה עם ההצעה השנייה הזו מאלבום הזהב האחרון שלהם".
וידאו קליפ

הווידאו קליפ הרשמי של "T.N.T. for the Brain" הועלה לערוץ היוטיוב הרשמי של ב-10 במרץ 2009. את הקליפ ביימה אנתיאה בנטון.
וידאו קליפ > עלילה

בתחילתו, ניתן לראות כדור דיסקו בו ניתן לראות פנים של אדם. מיד לאחר מכן, ניתן לראות בחור עם מסכה ובגדים מעור מביט לכיוון המצלמה ומזמין את הצופה להיכנס לתוך הקליפ, לכאורה – הוא מתגלה בהמשך כמנחה המוצג במספר סצנות מעבר, ביניהן אחת בה הוא מוציא אש מהפה שלו. לאורכו של הקליפ, הוא מבצע את השורה "T.N.T. for the Brain". הקונספט של הקליפ עוסק באינטראקטיביות הנוצרת בין הצופה לבין הדמויות המופיעות בו והמטרה שלו היא ליצור קשר ביניהם וליצור חוויה דמיונית מסוימת.
בהמשך לכך, פרצופים שונים מוצגים בתוך הכדור ותוך כדי מוצגות ארבע דלתות בסך הכול, לתוכן מציץ דרך עינית הצופה – היא מעוצבת בצורת משקפת. בקליפ ישנו שימוש עז בגלגל הצבעים המבטא את הרגשות והתחושות של האדם. משמעותו של הקליפ עוסקת בניסיון לייצג את התת-מודע והחשקים הפנימיים.
וידאו קליפ > עלילה > דלת ראשונה

את הסצנה המוצגת בדלת הראשונה צילמו בשחור-לבן בשילוב הצבע האפור. על הספה מתיישב בפתאומיות גבר (הצופה, לכאורה) ומולו רוקדת אישה עם בגדי וינטג' מלכותיים. היא עוטה מסכה ומפתה את הגבר, אך נוגעת בו במקצת.
לקראת הסוף, היא אוחזת בפרצופו עם הציפורניים שלה והסצנה מתחלפת במהירות.
וידאו קליפ > עלילה > דלת שנייה

בסצנה השנייה שצולמה בצבע, בולטים הצבעים החמים שהם אדום–חום. אותו הגבר שוכב על מיטה מפוארת ושתי נשים מביטות בו. בהמשך לכך, ישנה סצנת מעבר ניגודית שצולמה בצבעים קרים של כחול–תכלת בה מוצגת אישה מרתיעה שטיפות מים בדמותה זולגות.
אזכור לדלת הראשונה מופיע בהתאמה, כאשר האישה במסכה מוצגת כמאיימת וגדולה אל מול הגבר שעוד שוכב על המיטה.
וידאו קליפ > עלילה > דלת שלישית

בהתאם לשתי הדלתות הקודמות, מזמין המנחה את הצופה לחדר השלישי, המאופיין בצבע הירוק. הגבר מהסצנות הקודמות יושב על מיטה ומביט בשלושה פסלים. בפתאומיות מופיע פסל רביעי בדמות אישה עם שיח קוצני המכסה את ראשה. היא מתחילה לרקוד בפניו ואף מנסה לפתות אותו. עם זאת, היא לא נוגעת בו והסצנה מסתיימת.
וידאו קליפ > עלילה > דלת רביעית

לקראת סוף הקליפ, מוצגת הסצנה האחרונה שצולמה בחדר המואר בצבע האדום. זו הסצנה היחידה בה לא ניתן לראות כמעט את הגבר. מעבר לכך, מופיעה שם אישה הלבושה כעכבישה בצבע שחור, כשקורי עכביש מקיפים אותה. היא רוקדת מאחוריהם ומנסה לפתות את הגבר. הוא נותר קפוא והיא מושיטה לו יד ונותנת לטרנטולה לעלות לו על כף היד. הוא מתעורר בבהלה וכך מסתיימת הסצנה.
בסוף הקליפ מוצגות כל הסצנות במהירות וכל אותן הנשים מוצגות בזו אחר זו. הקליפ מסתיים בכך שעינו של הגבר מוצגת על כדור הדיסקו.
הצלחה מסחרית

"T.N.T. for the Brain" לא זכה להצלחה מסחרית גדולה ברחבי העולם. הוא דורג במקום השישים במצעד הסינגלים הבריטי ושהה בו במשך שבועיים בסך הכול. בסקוטלנד דורג במקום ה-61 במצעד הסינגלים הסקוטי, אך לא הצליח להעפיל לשישים העליונים. הצלחתו העיקרית של השיר אירעה בישראל. ב-15 באפריל 1997 הוא דורג במקום האחד-עשר במצעד הלועזי השבועי של רשת ג'. בהמשך לכך, הצליח להיכנס לעשירייה הפותחת ואף לחמישייה הפותחת בהתאמה. בשיאו, דורג במקום הרביעי ובסך הכול שהה במצעד במשך חמישה שבועות עם ניקוד מצטבר של 143 נקודות בסך כול.
רשימת השמעה

| --- | --- |
 תקליטור סינגל כפול "T.N.T. for the Brain" (גרסת רדיו) – 4:00  "T.N.T. for the Brain" (מיקס אינסטרומנטלי) – 4:07 תקליטור סינגל משולש "T.N.T. for the Brain" (גרסת רדיו) – 4:00  "T.N.T. for the Brain" (מיקס אינסטרומנטלי) – 4:07  "T.N.T. for the Brain" (מידנייט מן רמיקס) – 5:56:  תקליטור סינגל מרובע "T.N.T. for the Brain" (גרסת רדיו) – 4:00  "T.N.T. for the Brain" (מידנייט מן רמיקס) – 5:56  "T.N.T. for the Brain" (גרסת האלבום) – 4:34  "T.N.T. for the Brain" (מיקס אינסטרומנטלי) – 4:07
קרדיטים

הקרדיטים מותאמים מהערות האלבום של Le Roi Est Mort, Vive Le Roi!.
מיכאל קרצו – לחן, כתיבה, הפקה, הנדסה, שירת רקע
סנדרה – שירה
יוהאן זמברסקי – ארט דיירקשן, עיצוב
LMP – ארט דיירקשן, עיצוב
וולקר שטרטר – איור
מיקומי שיא

|   ‏‏‏  מצעדים ודירוגים (1997)> מדינה |   ‏‏‏  מצעדים ודירוגים (1997)> מצעד |   ‏‏‏  מצעדים ודירוגים (1997)> מיקום שיא |   ‏‏‏  מצעדים ודירוגים (1997)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 60 |  |
|  ישראל | המצעד הלועזי השבועי של רשת ג' | 4 |  |
|  סקוטלנד | מצעד הסינגלים הסקוטי | 61 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 17 בפברואר 1997 | תקליט 7" • תקליטור • קלטת שמע | וירג'ין • EMI |  |
ביאורים

↑  הסדר של הדלתות הכתוב לעיל מוצג לפי הכרונולוגיה שלו בקליפ ולא לפי המספר הסידורי שלו.
הערות שוליים

1 2 3 4 5 6  Enigma - T.N.T. For The Brain (באנגלית), נבדק ב-2022-08-24
1 2  Enigma – T.N.T. for the Brain, נבדק ב-2022-08-24
1 2 3 4  SongMeanings, Enigma - T.N.T. For The Brain Lyrics, SongMeanings (באנגלית)
↑  Le Roi Est Mort, Vive le Roi! - Enigma | Album | AllMusic (באנגלית), נבדק ב-2024-03-10
1 2  "Reviews: Singles"
1 2  פזמונט, באתר pizmonet.co.il
1 2  T.N.T. FOR THE BRAIN, Official Charts, ‏1997-04-19 (באנגלית)
1 2  "Official Scottish Singles Sales Chart Top 100 13 April 1997 - 19 April 1997"
↑  Beyond the Invisible / Almost, נבדק ב-2024-03-10
↑  Panpipe | Andean, Peruvian & Bolivian | Britannica, www.britannica.com (באנגלית)
1 2 3 4 5 6  Enigma - T.N.T. For The Brain, נבדק ב-2024-03-10
↑  Love Sensuality Devotion: The Greatest Hits, 2001-01-01, נבדק ב-2024-03-10
↑  Enigma: T.N.T for the Brain, נבדק ב-2024-03-11
↑  Le Roi Est Mort, Vive Le Roi!, 1996-01-01, נבדק ב-2024-03-10
| אניגמה |
| --- | --- | --- |
מיכאל קרצו
דייוויד פירסטיין • פרנק פיטרסון • סנדרה קרצו • לואיזה סטנלי • פיטר קורנליוס • ינס גאד • אנדראס הארד • רות'-אן בויל • אנדרו דונלדס • אליזבת הוטון
| אלבומי אולפן | MCMXC a.D. • The Cross of Changes • Le Roi Est Mort, Vive Le Roi! • The Screen Behind the Mirror • Voyageur • A Posteriori • Seven Lives Many Faces • The Fall of a Rebel Angel |  |
| אלבומי אוסף | Love Sensuality Devotion: The Greatest Hits • Love Sensuality Devotion: The Remix Collection • Eppur si muove |  |
| מארזי תקליטורים | Trilogy • 15 Years After • The Platinum Collection • Enigma: Classic Album Selection |  |
| אלבומי וידאו | MCMXC a.D.: The Complete Video Album • A Posteriori • Seven Lives Many Faces |  |
| שירים | "Sadeness (Part I)" • "Mea Culpa (Part II)" • "Principles of Lust" • "The Rivers of Belief" • "Carly's Song" • "Return to Innocence" • "The Eyes of Truth" • "Age of Loneliness" • "Out from the Deep" • "I Love You ... I'll Kill You" • "Why! ..." • "Shadows in Silence" • "Beyond the Invisible" • "T.N.T. for the Brain" • "Gravity of Love" • "Push the Limits" • "Turn Around" • "Voyageur" • "Following the Sun" • "Boum-Boum" • "Hello and Welcome" • "Sitting on the Moon" • "Goodbye Milky Way" • "La Puerta del Cielo / Seven Lives" • "The Same Parents" • "MMX (The Social Song)" • "Sadeness (Part II)" • "Amen" |  |
| פרויקטים קשורים | סנדרה • קרצו ות'יירס • קורנליוס וקרצו • מוטי ספיישל • טראנס אטלנטיק אייר וייבס |  |
| ערכים קשורים | דיסקוגרפיה • אולפני א.ר.ט. • וידאוגרפיה |  |
| --- | --- |
בקרת זהויות :  MusicBrainz release group: ac62edb1-e075-3c05-8742-45da594e0ead 
שתי הנשים מהסצנה המוצגת בדלת השנייה.
סנדרה, המשתתפת בקליפ ואף מבצעת את השיר עצמו.
אולכסנדר אלייב

אולכסנדר אולכסנדרוביץ' אלייב (באוקראינית: Олександр Олександрович Алієв; נולד ב-3 בפברואר 1985 בחברובסק) הוא כדורגלן עבר אוקראיני ממוצא רוסי ששיחק בעמדות הקשר בקבוצות דינמו קייב, לוקומוטיב מוסקבה, אנז'י מחצ'קלה ובנבחרת אוקראינה.
קריירה

אלייב גדל במחלקת הנוער של הקבוצה הרוסית ספרטק מוסקבה, ובשנת 1999, עבר מסיבות כלכליות למחלקת הנוער של הקבוצה האוקראינית דינמו קייב. בגיל 16 הושאל לקבוצת בוריספן בוריספול מהליגה האוקראינית השנייה וכעבור שנה חזר לדינמו קייב. הוא שיחק תחילה במסגרת קבוצת המילואים של דינמו ובהמשך עלה להרכב הקבוע של הקבוצה, אך שותף רק במשחקים מעטים של הקבוצה ואף הושאל למשך עונה אחת לקבוצת מטאלורג זפוריז'יה. בשנת 2010 החליט אלייב לעזוב את דינמו קייב.
הוא חתם חוזה לעונה אחת בקבוצת לוקומוטיב מוסקבה מהליגה הרוסית. בתום עונת 2010\2011 חזר לדינמו קייב וחתם על חוזה חדש לשלוש שנים. התקופה השנייה שלו בדינמו התאפיינה שוב בעיקר בישיבה על ספסל. בשנת 2012 הושאל אלייב לחצי עונה לקבוצת דניפרו. בינואר 2014 נמכר כרטיס השחקן של אלייב לקבוצת אנז'י מחצ'קלה הרוסית. אלייב שיחק בשורות אנז'י במשך שנה אחת, היה בין אלו שהצליחו להוביל את הקבוצה עד להגעה לשלב שמינית הגמר בליגה האירופית.
בהמשך שיחק אלייב בקבוצות חובבים. בשנת 2016 חתם על חוזה לשנה בקבוצה הקזחית טראז, אך עזב אותה כעבור כחצי שנה. בשנת 2018 פרש אלייב ממשחק פעיל.
לאחר הפרישה

אימן באוקראינה והביע תמיכה במבצע האוקראיני במחוז קורסק ואף קרא לחיילים להשמיד את כל האוכלוסייה האזרחית במחוז הרוסי.
נבחרת

אלייב שיחק בכל שכבות הגיל של הנבחרות הלאומיות של אוקראינה. בנובמבר 2001 שיחק את משחקו הראשון בשורות נבחרת הנערים של אוקראינה. לאחר 8 משחרים במדי נבחרת הנערים עבר לנבחרת הנוער של אוקראינה.
מנבחרת הנוער המשיך אלייב לנבחרת הצעירה ובשורותיה שיחק 30 משחקים והבקיע 8 שערים. נכון ל-2019, אלייב הוא שיאן ההופעות של הנבחרת הצעירה. בשנת 2006 היה בסגל הנבחרת באליפות אירופה לנבחרות צעירות. בתחרות זו זכה עם הנבחרת במקום השני.
בנבחרת הלאומית של אוקראינה שיחק אלייב בשנים 2010–2012. משחקו הראשון במדי הנבחרת היה משחק מול בלארוס במסגרת מוקדמות מונדיאל 2010. אלייב היה בסגל נבחרת אוקראינה ליורו 2012. הוא השתתף באחד מתוך שלושת משחקי הנבחרת בתחרות. היה גם זה משחקו האחרון במדי הנבחרת.
תארים

מקום שני באליפות אירופה בכדורגל לנבחרות עד גיל 21 - 2006
אליפות אוקראינה : 2006/2007, 2008/2009.
הגביע האוקראיני: 2007
אולריך מיהה

| --- | --- |

אולריך מיהה בצילומי סדרת הטלוויזיה הגרמנית "העד האחרון", 2005.
 לידה:  20 ביוני 1953 גרימה, הרפובליקה הפדרלית של גרמניה 
 פטירה:  22 ביולי 2007 (בגיל 54) Walbeck, הרפובליקה הפדרלית של גרמניה 
 שם לידה:  Friedrich Hans Ulrich Mühe 
 מדינה:  גרמניה, גרמניה המזרחית 
 תקופת הפעילות:  1979–2007 (כ־28 שנים) 
 מקום לימודים:  בית הספר הגבוה למוזיקה ולתיאטרון בלייפציג  בית הספר לדרמה של לייפציג 
 בן או בת זוג:  יני גרולמן (1984–1990)  סוזנה לותר (1997–2007)  אנגרט האן 
 צאצאים:  אנה מריה מיהה, אנדראס מיהה, Sophie Mühe 
 פרסים והוקרה:  דב ברלין (2000)  פרס האקדמיה האירופית לקולנוע לשחקן הטוב ביותר (2006)  פרס הטלוויזיה הבווארית (2005)  מדליית קינץ 
 פרופיל ב-IMDb
 
פרידריך הנס אולריך מיהה (בגרמנית: Friedrich Hans Ulrich Mühe;‏ 20 ביוני 1953 – 22 ביולי 2007) היה שחקן קולנוע, טלוויזיה ותיאטרון גרמני. תפקידו הידוע ביותר הוא בסרט זוכה האוסקר "חיים של אחרים", שבו גילם את דמותו של גרד ויסלר. נחשב לאחד משחקניו הקבועים של הבמאי האוסטרי מיכאל הנקה.
ביוגרפיה

מיהה נולד בסקסוניה שבמזרח גרמניה, ובצעירותו שירת בצבא גרמניה המזרחית כשומר גבול בחומת ברלין. בעקבות בעיות בריאות הוא פנה לקריירת משחק ובשנות השמונים הפך לכוכב בתיאטרון הדוכסים של מזרח גרמניה. הוא נטל חלק פעיל בארגון ההפגנות שהתקיימו לפני איחודה של גרמניה. כמה מתפקידיו הידועים ביותר משנות התשעים הם תפקיד קומי בסרט "שטונק!" שעסק ביומני היטלר, ותפקידים בסרטיו מעוררי המחלוקת של מיכאל הנקה, "הווידאו של בני" ו"משחקי שעשוע". ב"משחקי שעשוע" הוא שיתף פעולה עם אשתו השלישית, השחקנית סוזן לותר. הוא גם שיחק בסרט הטלוויזיה האחרון של הנקה, "הטירה". במהלך שנות האלפיים הוא גילם מספר דמויות של נאצים, הבולטת שבהן היא "הדוקטור" ב"אמן" של קוסטה גאברס.
ב-2005 אובחן אצל מיהה סרטן הקיבה. ב-2006 הוא שיחק בתפקיד הראשי ב"חיים של אחרים", עליו זכה בפרס השחקן הראשי הטוב ביותר באוסקר הגרמני וכן באוסקר האירופאי. הסרט נודע בשיקוף פרטים מחייו האמיתיים של מיהה, שלאחר איחוד גרמניה גילה מסמכים המוכיחים כי הוא היה נתון למעקב מצד אשתו השנייה ג'ני גרולמן, שלכאורה עבדה בשירות השטאזי. גרולמן דחתה טענות אלה ואף זכתה בתביעה שמנעה ממיהה לפרסם ספר אוטוביוגרפי בנושא זה. מיהה נפטר ממחלתו בקיץ 2007, בגיל 54.
אוניברסידד קאתוליקה

קלוב דפורטיבו אוניברסידד קאתוליקה (ספרדית: Club Deportivo Universidad Católica) הוא מועדון כדורגל צ'יליאני מפורסם מהעיר סנטיאגו, בירת צ'ילה.  אוניברסידד קאתוליקה הוא אחד משלושת המועדונים הגדולים לאורך השנים בצ'ילה, ביחד עם קבוצות אוניברסידד דה צ'ילה וקולו-קולו, והקבוצה זכתה ב-14 אליפויות לאומיות ו-5 גביעים.  כמו כן, הקבוצה זכתה בגביע הקופה אינטראמריקנה בעונת 1993.  לקבוצה קבוצת מילואים, המשחקת בליגה השלישית בצ'ילה ומאגדת בתוכה שחקנים עד גיל 20 של המועדון.